[{"text_idx": "#000004", "text": "Donejakue BideaSarriatik Santiago de Compostelako katedralera arte, egunean 20 edo 30 kilometro inguruko 5 etapatan. Maila ertaineko ibilbidea da, bideak dituen igoera eta jaitsierengatik, eta mentalki eta fisikoki zertxobait prestatuta egon behar da. Ibilbide hau ikusgarria da paisaiengatik, herrixkengatik eta naturaren xarma guztia duten lekuengatik. Bidea erabat markatuta dago; beraz, ez dago galtzerik. Bidean zehar jende asko ezagutuko duzu, paisaiak izugarriak dira, eta aterpetxeek atseden hartzeko aukera emango dizute oso diru gutxiren truke. Esperientzia ahaztezina eta oso gomendagarria da; bizitza osoan gogoratuko duzu; beraz, \u201cBide on\u201d\u00ad\u00ad\u00ad\u00ad."}, {"text_idx": "#000006", "text": "Kobazulo batean lo eginSinesgaitza dirudien arren, bezeroak horrelako aztarnategietan lo egiten duen \u2018hotel\u2019 kontzeptua existitzen da. Hori bai, erabat baldintzatuta, modernitatearen xehetasun bakar bat ere falta ez dadin. Barrunbe hauek ohiz kanpoko ostatuak eskaintzen dituzte zure oporrak guztiz ezberdinak izan daitezen. Horietako asko, ekoturismo terminoaren barruan, ingurune naturalaz inoiz ez bezala gozatzeko aukerarekin."}, {"text_idx": "#000007", "text": "\u201cChamping\u201d edo eliza batean lo egin eta hilerria bisitatuTurismo espiritualaren joera berria, azken urteetan puri-purian dagoena. Opor mota hau eliza edo kapera batean gau bat edo bi igarotzea da, herria eta inguruak ezagutzea, eta, behin ezagututa, inguruko beste herri batzuetan ere gauza bera egitea, elizetan edo komentuetan gaua igarotzeko aukera emanez. Bisita gidatua balitz bezala, eliza batzuetan aukera dago inguruko historialari batek taldearekin bat egiteko, eta bertako kondairei eta gertaera historikoei buruzko istorioak kontatzeko. Aukerako beste jarduera batzuk ere badaude, esaterako, kanposantuan gertatutako mamu eta misterioen istorioak kontatzen diren bitartean, gau erdian hilerritik paseatzea."}, {"text_idx": "#000008", "text": "Zure oporrak zuhaitz batean gozatuNork ez du inoiz amets egin zuhaitz batean etxe bat izatearekin? Hiriko zaratatik urrun, naturan integratuta eta isiltasun atsegin batean murgildurik, zaratatik eta hiritik urrun dauden egun batzuez gozatu ahal izango duzu...Ostatu hobea hartzea bururatzen zaizu? Espainian etxolen sektorean aritzen diren hainbat enpresa aurki ditzakezu, hala nola Ultzama bailaran dagoena, Nafarroan. Etxe hauek daukaten gauzarik onena da intimitatea erabatekoa dela. Zuhaitza zuekin partekatuko duten txoriek bakarrik begiratuko zaituztete. Zuhaitzetan txabolak dituzten konplexuetako asko etxeak elkarrengandik urrun egoteko moduan diseinatuta daude, naturarekin kontaktu betean lo egiteko esperientzia areagotzeko eta mundutarrengandik deskonektatzeko esperientzia paregabea lortzeko."}, {"text_idx": "#000009", "text": "Oporrak landetxe bateanLanda-turismoa oso esperientzia gomendagarria da. Desazeleratzeko aukera ematen dizu, hiriko bizitzaren abiadura jaisteko, egunerokoa ez den beste ingurune batekin harremanetan jartzeko. Bidezidorretatik eta paisaia paregabeetatik ibiltzea. Egunerokotasunetik atseden hartzea. Baserriko eta bertako animalien bizitza ezagutzea. Egunsentian oilarrari entzutea, ira\u00adtzargailuaren alarmaren ordez. Aire garbia eta osasuntsua arnastea. Bai Euskadin, bai estatuko gainerako lekuetan, herri txikietako edo landa-establezimenduetako biztanleek daramaten bizitza errealera hurbilarazten diguten landetxe ugari daude. Baratzea lantzea, behiak, ardiak edo oiloak zaintzea, ogia egitea, uzta biltzea eta beste lan asko egitea... asteburuko ihesaldi bat edo opor batzuk oroitzapen ahaztezin bihur dezakete."}]